CELEX: 22013D0164
Language: sl
Date: 2013-10-08 00:00:00
Title: Sklep Skupnega odbora EGP št. 164/2013 z dne 8. oktobra 2013 o spremembi Priloge II (Tehnični predpisi, standardi, preskušanje in certificiranje) k Sporazumu EGP

27.2.2014   
            
            
               SL
            
            
               Uradni list Evropske unije
            
            
               L 58/17
            
         
      SKLEP SKUPNEGA ODBORA EGP
   št. 164/2013
   z dne 8. oktobra 2013
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo 2010/53/EU Evropskega parlamenta in Sveta z dne 7. julija 2010 o standardih kakovosti in varnosti človeških organov, namenjenih za presaditev (1), kakor je bila popravljena z UL L 243, 16.9.2010, str. 68, je treba vključiti v Sporazum EGP.
            
         
               (2)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 15zm (Uredba Komisije (ES) št. 668/2009) poglavja XIII Priloge II k Sporazumu EGP se vstavi:
   
               „15zn.
            
            
               
                  32010 L 0053: Direktiva 2010/53/EU Evropskega parlamenta in Sveta z dne 7. julija 2010 o standardih kakovosti in varnosti človeških organov, namenjenih za presaditev (UL L 207, 6.8.2010, str. 14), kakor je bila popravljena z UL L 243, 16.9.2010, str. 68.
               V tem sporazumu veljajo določbe Direktive v skladu z naslednjo prilagoditvijo:
               Ta direktiva se, razen členov 15 in 16, ne uporablja za Lihtenštajn. Opredelitve iz člena 3 in splošne določbe iz člena 17(2)(h) in člena 23 se uporabljajo za Lihtenštajn samo, kolikor je potrebno za prenos členov 15 in 16 te direktive.“
            
         Člen 2
   Besedilo Direktive 2010/53/EU, kakor je bilo popravljeno z UL L 243, 16.9.2010, str. 68, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. oktobra 2013 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. oktobra 2013
      
         
            Za Skupni odbor EGP
         
         
            Predsednik
         
         Thórir IBSEN
         
      
   
   
      (1)  UL L 207, 6.8.2010, str. 14.
   
      (2)  Ustavne zahteve so navedene.
   
      Izjava držav Efte k Sklepu št. 164/2013 z dne 8. oktobra 2013 o vključitvi Direktive 2010/53/EU Evropskega parlamenta in Sveta z dne 7. julija 2010 o standardih kakovosti in varnosti človeških organov, namenjenih za presaditev, v Sporazum EGP
      
         „Direktiva 2010/53/EU Evropskega parlamenta in Sveta z dne 7. julija 2010 o standardih kakovosti in varnosti človeških organov, namenjenih za presaditev, ki temelji na členu 168 Pogodbe o delovanju Evropske unije, je pomemben del evropskih zdravstvenih predpisov in je skladna z zdravstveno politiko držav Efte. Sporazum EGP ne zagotavlja pravne podlage, ki bi enakovredno ravni člena 168 Pogodbe o delovanju Evropske unije urejala javno zdravje. Vključitev te direktive ne posega v področje uporabe Sporazuma EGP.
         Ta izjava ne posega v člen 118 Sporazuma EGP.“